钦定古今图书集成/理学汇编/经籍典/第052卷 > 洛书联十数之图
## 钦定古今图书集成/理学汇编/经籍典/第052卷 > 洛书联十数之图

具十数。《洛书》中实十数，四方亦具十数。自今观之，《河
图》一对九为十也，而《洛书》生数之一联成数之九交
于西北，非十而何？《河图》三对七为十也，而《洛书》生数
之三联成数之七交于东南，非十而何？《河图》四对六
为十，二对八为十也，而《洛书》生数之四联成数之六
交于西北；生数之二，联成数之六，交于东南。非十而
何？交于东南者，不混于西北，交于西北者，不混于东
南，岂无其故？盖一与四，生数也，合而为五，位于西北，
金水相生也；二与三，生数也，合而为五，位于东南，木
火相生也。一与四合，五数处于内，而六与九合，十五
数周于外；二与三合，五数处于内，而七与八合，十五
数周于外，并乎其不相混也。不特此也，中宫之土，寄
位于《艮》《坤》分位于东北西南。东之木，南之火，遇坤土
而成也；西之金，北之水，遇艮土而成也。会而归之，则
中宫之土实管摄焉。故以东南之数二十，涵中宫之
五数，则与天数之二十五合。涵中宫之十数，则与地
数之三十合。以西北之数二十；涵中宫之五数，则与
天数之二十五；合；涵中宫之十数，则与地数之三十
合。此数至十而成；所以为造化之全功也。